PRITARTA

 Raseinių rajono savivaldybės tarybos

 2020 m. d. sprendimu

 Nr. TS-

**RASEINIŲ RAJONO SAVIVALDYBĖS BENDRUOMENINIŲ ORGANIZACIJŲ TARYBOS 2019 M. VEIKLOS ATASKAITA**

**I SKYRIUS**

**RASEINIŲ RAJONO SAVIVALDYBĖS BENDRUOMENINIŲ ORGANIZACIJŲ TARYBOS sudĖTIS ir funkcijos**

 Raseinių rajono savivaldybės bendruomeninių organizacijų tarybos (toliau – BO taryba) veiklos tikslas – užtikrinti ir skatinti bendruomeninių organizacijų dalyvavimą nustatant, formuojant ir įgyvendinant bendruomeninių organizacijų plėtros politiką Savivaldybėje, stiprinti bendradarbiavimą tarp Savivaldybės institucijų, įstaigų ir bendruomeninių organizacijų. Raseinių rajono savivaldybės bendruomeninių organizacijų tarybos sudėtis buvo patvirtinta Raseinių rajono savivaldybės tarybos 2019 m. rugsėjo 26 d. sprendimu Nr. TS-287 „Dėl Raseinių rajono savivaldybės bendruomeninių organizacijų tarybos sudėties patvirtinimo“. BO tarybą sudaro:

           1. Indrė Antanaitienė  - Raseinių rajono savivaldybės administracijos Strateginio planavimo ir projektų valdymo skyriaus vedėja;

            2. Gitanas Kybartas - Užkalnių kaimo bendruomenės pirmininkas;

 3. Albinas Kuvikas - Žaiginio bendruomenė „Bitupis“ tarybos narys;

 4.Vaidas Kuzmarskis - Raseinių rajono savivaldybės tarybos narys;

 5. Elena Pocienė - visuomeninės organizacijos „Kaulakių kaimo bendruomenė“ pirmininkė;

 6. Dalytė Raudonienė - Ramonų kaimo bendruomenės pirmininkė;

  7. Loreta Sirvidienė   - Raseinių rajono savivaldybės administracijos Žemės ūkio ir kaimo plėtros skyriaus vyriausioji specialistė;

 8. Klemensas Šaulys, kaimų bendruomenės „Girkalnis“ pirmininkas;

 9. Žaneta Vaištarienė, Gervinės kaimo bendruomenės tarybos narė;

          10. Aldona Ona Radčenko - Raseinių rajono savivaldybės tarybos narė;

 11. Jonas Vazgys - Raseinių rajono savivaldybės tarybos narys.

 BO taryba įgyvendina šias funkcijas:

 1. teikia pasiūlymus Savivaldybės institucijoms dėl savivaldybės teritorijoje veikiančių bendruomeninių organizacijų veiklos skatinimo;

 2. teikia siūlymus išplėstinei seniūnaičių sueigai dėl atstovų, deleguojamų į pretendentų eiti seniūno pareigas konkurso komisijos narius, ir dėl atstovų, deleguojamų dalyvauti Savivaldybės tarybos sudaromų komitetų, darbo grupių ir komisijų darbe;

 3. teikia siūlymus Savivaldybės institucijoms ir išplėstinei seniūnaičių sueigai dėl bendruomenių viešųjų poreikių ir iniciatyvų finansavimo tikslingumo, dėl viešųjų paslaugų, už kurių teikimą yra atsakinga Savivaldybė, teikimo perdavimo bendruomeninėms ir kitoms nevyriausybinėms organizacijoms tikslingumo, vietos verslumo skatinimo ir dėl kitų savivaldybės gyventojams svarbių reikalų;

 4. informuoja visuomenę apie BO tarybos tikslus ir veiklas, skleidžia informaciją apie Savivaldybėje veikiančias bendruomenines organizacijas, jų iniciatyvas, veiklą ir patirtį;

 5. inicijuoja bendruomeninių organizacijų pasitarimus, seminarus, mokymus ir kitas veiklas aktualiais bendruomeninių organizacijų veiklos klausimais.

**II skyrius**

 **BO tarybos veikla**

 Spalio 23 d. įvyko pirmasis BO tarybos posėdis. Jo metu BO tarybos pirmininke išrinkta Savivaldybės administracijos Žemės ūkio ir kaimo plėtros skyriaus vyriausioji specialistė Loreta Sirvidienė, pavaduotoju – kaimų bendruomenės „Girkalnis“ pirmininkas Klemensas Šaulys. BO nariai pasidalino savo įžvalgomis, idėjomis, patvirtino 2019 m. BO veiklos planą.

 BO tarybos nariai teikė siūlymą, kad nuo 2020 m. Savivaldybės Kaimo plėtros programoje Raseinių rajono savivaldybės bendruomeninių organizacijų tarybos veiklos rėmimui būtų įtraukta atskira eilutė ir BO veiklai numatytas finansavimas.

 Raseinių rajono savivaldybės interneto svetainėje [www.raseiniai.lt](http://www.raseiniai.lt) skelbiama informacija apie Bendruomeninių organizacijų tarybos veiklą (Lietuvos Respublikos ir Raseinių rajono savivaldybės teisės aktai susiję su BO veikla, BO tarybos posėdžių protokolai).

 BO taryba rinko informaciją iš rajono bendruomeninių organizacijų, kokie turėtų būti Raseinių rajono savivaldybės prioritetai, susiję su bendruomeninių organizacijų veiklaRaseinių rajono savivaldybės 2021 – 2030 metų plėtros strateginiame plane.

 Gruodžio 30 d. įvyko antrasis Savivaldybės bendruomeninių organizacijų tarybos posėdis. Jame BO nariai analizavo Socialinės apsaugos ir darbo ministerijos Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo priemonės „Stiprinti bendruomeninę veiklą savivaldybėse“ įgyvendinimo aprašo projektą, pateikė savo pastabas. Taip pat buvo patvirtintas BO 2020 m. veiklos planas. Buvo parengta Raseinių rajono savivaldybės bendruomeninių organizacijų anketinės apklausos forma, kad būtų išsiaiškintos svarbiausios problemos, išanalizuoti bendruomeninių organizacijų poreikiai ir organizuotos įvairios veiklos. Posėdžio metu aptarta ir 2019 m. BO tarybos veikla, Savivaldybės biudžeto lėšų poreikis 2020 metų rajono bendruomeninių organizacijų veiklos rėmimui.

  Šiuo metu rajone yra skaičiuojama, kad veikia 62 kaimo bendruomenės bei 1 miesto bendruomenė. BO taryba kvietė rajone veikiančias asociacijas, kurios atitinka bendruomeninių organizacijų statusą, pranešti savo kontaktus, tačiau naujos informacijos nebuvo gauta.

**III SKYRIUS**

 **IŠVADOS**

Vadovaujantis Raseinių rajono savivaldybės bendruomeninių organizacijų tarybos nuostatais ir Raseinių rajono savivaldybės 2020–2022 m. strateginiu planu, tikslinga skatinti bendruomeninių organizacijų veiklą, stiprinti bendradarbiavimą tarp Savivaldybės institucijų, įstaigų ir bendruomeninių organizacijų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_